**OPIS POSLA**

Broj tenderske produre:**GREEN KICK CRP EUKI-007**

# UVOD

## Ugovorni organ

Udruženje Centar za razvoj i podršku (CRP)

Turalibegova 36, 7500 Tuzla, Bosna i Hercegovina

# CILJ, SVRHA I OČEKIVANI REZULTATI

**Generalni cilj** projekta „Green Kick“ jeste ojačati uticaj civilnog društva u Bosni i Hercegovini, Crnoj Gori i Srbiji na zakonodavstvo u oblasti dekarbonizacije i zaštite od klimatskih promjena, razvojem kapaciteta, poboljšanjem saradnje organizacija civilnog društva (OCD) sa jedinicama lokalne samouprave (JLS), i javnom kampanjom članica regionalne GEAR mreže. Zajedničkim radom Centra za razvoj i podrškuiz Tuzleu Bosni i Hercegovini, u partnerstvu sa Fondacijom za razvoj sjevera Crne Gore iz Nikšića i Smart kolektivom iz Beograda, Srbija i imenovanih timova JLS olakšat ćemo pristupanje JLS globalnom savezu, Sporazumu načelnika/gradonačelnika EU za energiju i klimu, (Covenant of Mayors - CoM) i pripremit ćemo njihove Akcione planove održivog upravljanja energijom i prilagođavanja klimatskim promjenama (SECAP). Ovim projektom je obuhvaćeno 15 opština i gradova (JLS) iz regiona, po 5 u svakoj od tri pomenute države.

U okviru radnog paketa izrade SECAP-a predviđeno je da na kraju tog procesa, odabrana ekspertna komisija izvrši evaluaciju svih urađenih SECAP-a te za svaku zemlju odabere po 1 najbolji i najkvalitetniji dokument. Jedinicama lokalne samouprave čiji akcioni planovi budu ocijenjeni kao najbolji, biće dodijeljen namjenski novčani grant, u iznosu od 6.000 € svaki, a za ta sredstva će primaoci granta biti u obavezi da izvrše nabavku potrebne opreme („zelena, ekološki prihvatljiva, energetski efikasna i prilikom upotrebe koristi obnovljive izvore energije“).

## Svrha ugovora

Svrha ovog ugovora je pružanje stručnih usluga evaluacije i odabira najkvalitetnijeg SECAP dokumenta u saradnji s ostalim članovima Komisije. Komisiju treba da čine četiri stručna konsultanta sa ovih prostora i jedan pridruženi član, predstavnik EUKI-ja. Pored navedenih stručnjaka, savjetodavnu i konsultativnu ulogu u radu Komisije će imati imenovani predstavnici Green Kick projektnih partnera Centra za razvoj i podrškuiz Tuzleu Bosni i Hercegovini, Fondacije za razvoj sjevera Crne Gore iz Nikšića i Smart kolektiva iz Beograda, Srbija.

Cilj ove aktivnosti u okviru Green Kick projekta jeste promovisati među širokom javnošću spremnost lokalnih samouprava (JLS) za provođenje reformi u oblasti zaštite životne sredine povezanih s procesima dekarbonizacije, čistom i održivom energijom te ublažavanjem klimatskih promjena; podsticati saradnju između organizacija civilnog društva (OCD) i lokalnih samouprava; te dodatno motivisati zajedničke timove koji učestvuju u izradi SECAP-a, da ulože maksimalne napore kako bi rezultati njihovog rada bili najvišeg kvaliteta.

**Proces kompletne projektne aktivnosti „*Takmičenje 15 jedinica lokalne samouprave iz tri ciljne zemlje Zapadnog Balkana za odabir i nagrađivanje najkvalitetnijih SECAP-a“* obuhvata sljedeće faze:**

1. **Objavljivanje javnog poziva za učešće u takmičenju** (u sklopu poziva za odabir 15 lokalnih samouprava (JLS) za učešće u projektu Green Kick, uključujući takmičenje – ova faza je završena 2024. godine i odabrano je 15 JLS;
2. **Odabir eksternih stručnjaka** (4 +1) s relevantnim iskustvom koji će činiti članove Komisije za evaluaciju, procjenu i odabir najkvalitetnijih SECAP dokumenata, - u okviru ove faze koja je u toku je raspsan i ovaj Poziv;
3. **Razvoj metodologije i kriterija za evaluaciju i bodovanje** 15 SECAP-a – ovo će biti prvi radni zadatak nakon izbora članova Komisije;
4. **Evaluacija i rangiranje 15 finaliziranih SECAP dokumenata** od strane svakog člana Komisije eksternih stručnjaka (1 - koordinator i voditelj cijelog procesa, 2 - stručnjak za strateško planiranje, 3 – stručnjak za energetsku efikasnost i obnovljive izvore energije, 4 – stručnjak za zaštitu okoliša i lokalni razvoj, 5 - predstavnik EUKI-ja), i uslijediće nakon završetka procesa izrade SECAP dokumenata.
5. **Online radne sesije Komisije** za evaluaciju, procjenu i odabir najkvalitetnijih SECAP dokumenata s ciljem odabira tri najkvalitetnija SECAP-a, (po jedan za JLS u svakoj zemlji), koji će biti nagrađeni novčanom nagradom u iznosu od 6.000 €, svaki. Novčane nagrade moraju biti utrošene u smanjenje emisija gasova staklene bašte u pobjedničkoj JLS. Potrebno je održati najmanje 3 radne online sesije članova Komisije.
6. **Odluka o odabiru pobjednika** – tri najkvalitetnija SECAP dokumenta – odluka koju donosi Komisija stručnjaka na online sesijama.
7. **Svečana objava pobjednika** – tri JLS s najkvalitetnijim SECAP dokumentima i objava dodjela novčanih nagrada uz prisustvo predstavnika Green Kick projektnih partnera – svaki u svojoj zemlji (opcija online objave);
8. **Nabavka/instalacija opreme** za tri pobjedničke JLS. Nabavljena oprema mora biti dogovorena i odobrena od strane Green Kick partnerskih organizacija i mora biti iz oblasti uređaja/opreme koji koriste obnovljive izvore energije, kao što su foto naponski (PV) sistemi za proizvodnju električne energije za potrebe javnih objekata, solarni sistemi za grijanje vode, toplotne pumpe, peći na biomasu/pelet, inverterski klima uređaji za grijanje i hlađenje, namijenjeni za javnu upotrebu, ili druge robe u zavisnosti od stvarnih potreba JLS.
9. **Ceremonija primopredaje** kojom se zvanično predaje i obilježava početak korištenja nabavljene opreme ili drugih roba, uz prisustvo zvaničnika, članova partnerskih organizacija, predstavnika EUKI-ja, koordinatora stručne Komisije u 3 pobjedničke JLS, uz promotivne medijske događaje.
10. **Predstavljanje pozitivnih primjera saradnje OCD i JLS** – u okviru panela na regionalnoj konferenciji u BiH, tokom marta 2026.

**Ključne aktivnosti u radu Komisije podrazumijevaju:**

* Razvoj metodologije i kriterija za bodovanje: odabrani ponuđači eksperti, koji će sačinjavati Komisiju će na online sesijama usaglasiti metodologiju i kriterije te način bodovanja;
* Svaki ekspert iz svoga domena treba da analizira svih 15 SECAP-a te u skladu sa usaglašenim kriterijima, i sistemom bodovanja, predloži svoju konačnu ocjenu uz kraći sumirani izvještaj. Važna napomena: zbog učešća predstavnika EUKI-ja u radu Komisije ovi izvještaji i online komunikacija će biti na engleskom jeziku;
* Prilikom usaglašavanja kriterija treba voditi računa da će jedan od kriterija biti nivo kooperativnosti JLS i saradnja sa zajedničkim timovima i partnerskim organizacijama u realizaciji Green Kick projekta, tokom procesa izrade SECAP-a (CRP, FORS, SMART K.);
* Voditelj procesa i koordinator Komisije će sumirati pojedinačne rezultate evaluatora, te će iste prezentovati članovima Komisije na finalnoj sesiji i tom prilikom će biti usaglašena i predstavljena odluka o 3 pobjedničke JLS, po jedna u svakoj od 3 zemlje uključene u projekat, (BiH, Crna Gora i Srbija);
* Voditelj procesa i koordinator Komisije će finalni usaglašeni izvještaj sa rezultatima dostaviti CRP-u;
* Voditelj procesa i koordinator Komisije će imati obavezu da prisustvuje svečanom uručenju i primopredaji nagrade pobjedničkim JLS, u koordinaciji i dogovoru sa naručiocem posla;
* Svi odabrani članovi Komisije će imati obavezu da kao panelisti učestvuju na međunarodnoj konferenciji, koju će organizovati CRP tokom marta 2026. u BiH, o čijim detaljima će se blagovremeno konsultovati sa naručiocem posla - CRP-om.

## Rezultati koje treba da ostvari Ugovarač

Sve aktivnosti će se realizovati u okvirnom periodu oktobar 2025. – mart 2026. godine, raspoređenih na faze kako je gore navedeno. Po završetku očekuje se isporuka sljedećih rezultata u skladu sa opisom poslova:

* Na kraju procesa zajedničkog rada članovi Komisije su izabrali 3 najkvalitetnija SECAP dokumenta;
* Kompletiran izvještaj o radu Komisije i njihovom odlukom, dostavljen u elektronskom (x 1 kom.) i printanom (x 1 kom.) formatu na BHS i engleskom jeziku, naručiocu posla CRP-u.
* Članovi Komisije učestvovali na navedenim projektnim događajima i svojim ekspertizama doprinijeli kvalitetu istih.
* Pridržavanje rokova i standarda kvaliteta projekta Green Kick.

Svi rezultati ovog ugovora moraju biti u skladu sa Guidelines for Corporate Design - Information about public relations work as part of the European Climate Initiative (EUKI), koji će blagovremeno biti dostupan svim zainteresovanim stranama.

# PRETPOSTAVKE I RIZICI

## Pretpostavke koje su u osnovi projekta

* Uključenost i motivisanost timova JLS za izradu SECAP-a, u okviru Green Kick projekta, kako bi svi potrebni podaci za izradu SECAP-a bili blagovremeno prikupljeni i procesuirani, te dokumenti finalizirani.
* Transparentnost procesa rada Komisije.
* Usklađenost vremenskih rokova i zahtjeva u realizaciji Green Kick projektnih aktivnosti sa zadatim rokovima za rad Komisije.

## Rizici

* Vremenska i finansijska ograničenja: Nedovoljni resursi ili kratki rokovi mogu ugroziti dubinu analize i kvalitet rada.
* Nepredviđeni vanjski faktori: Politička nestabilnost, promjene u zakonodavstvu ili ekonomske krize mogu uticati na provedbu projekta, pa samim tim i pravovremenu finalizaciju dokumenata SECAP-a.
* Multidisciplinarni i internacionalni sastav i karakter Komisije, koji zahtijeva komunikacijsku, organizacionu, koordinacijsku i funkcionalnu fleksibilnost.

## Preporuke za ublažavanje rizika:

* Razviti kvalitetnu metodologiju s jasnim kriterijima i načinom bodovanja.
* Osigurati inkluzivnu komunikaciju sa svim zainteresovanim stranama od početka procesa.
* Planirati dodatno vrijeme i resurse za nepredviđene okolnosti.
* Redovno pratiti napredak i prilagođavati plan prema potrebama, te blagovremeno realizovati planirane aktivnosti.

# OBIM POSLA

## Općenito

### Opis projekta

**Generalni cilj** projekta „Green Kick“ jeste ojačati uticaj civilnog društva u Bosni i Hercegovini, Crnoj Gori i Srbiji na zakonodavstvo u oblasti dekarbonizacije i zaštite od klimatskih promjena, razvojem kapaciteta, poboljšanjem saradnje organizacija civilnog društva (OCD) sa jedinicama lokalne samouprave (JLS), i javnom kampanjom članica regionalne GEAR mreže. Zajedničkim radom Centra za razvoj i podrškuiz Tuzleu Bosni i Hercegovini, u partnerstvu sa Fondacijom za razvoj sjevera Crne Gore iz Nikšića i Smart kolektivom iz Beograda, Srbija i imenovanih timova JLS olakšat ćemo pristupanje JLS globalnom savezu, Sporazumu načelnika/gradonačelnika UE za energiju i klimu, (Covenant of Mayors) i pripremit ćemo njihove Akcione planove održivog upravljanja energijom i prilagođavanja klimatskim promjenama (SECAP). Ovim projektom je obuhvaćeno 15 opština i gradova (JLS) iz regiona, po 5 u svakoj od tri pomenute države.

U okviru radnog paketa izrade SECAP-a predviđeno je da na kraju tog procesa, odabrana ekspertna komisija izvrši evaluaciju svih urađenih SECAP-a te za svaku zemlju odabere po 1 najbolji i najkvalitetniji dokument. Jedinicama lokalne samouprave čiji akcioni planovi budu ocijenjeni kao najbolji, biće dodijeljen namjenski novčani grant, u iznosu od 6.000 € svaki, a za ta sredstva će primaoci granta biti u obavezi da izvrše nabavku potrebne opreme („zelena, ekološki prihvatljiva, energetski efikasna i prilikom upotrebe koristi obnovljive izvore energije“)..

JLS koje učestvuju u ovom projekat su:

|  |  |  |
| --- | --- | --- |
| BiH | Srbija | Crna Gora |
| Čelić | Smederevska Palanka | Nikšić |
| Lopare | Vrnjačka Banja | Berane |
| Orašje | Novi Pazar | Danilovgrad |
| Živinice | Petrovac na Mlavi/Šid\* | Plužine |
| Kladanj | Kragujevac | Mojkovac |

\* Obzirom da procesi prikupljanja podataka i izrade SECAP-a ne idu ujednačenom dinamikom u svim zemljama, može se desiti da na kraju procesa u Srbiji imamo 4, 5 ili 6 finaliziranih dokumenata, o čemu će Komisija biti pravovremeno informisana.

Projekat sprovodi jedinstveni projekatni tim sastavljen od 3 projektna partnera, od kojih je CRP vodeći i odgovorni implementator, sa uravnoteženom raspodjelom zadataka i odgovornosti među partnerima, pri čemu će svaki partner doprinijeti svojim najboljim znanjem, vještinama i tehničkim resursima kako bi se postigli ciljevi, rezultati i očekivani učinci projekta.

### Geografsko područje koje će biti obuhvaćeno projektom

Projekat Green Kick se realizuje na području tri zemlje Zapadnog Balkana, Bosna i Hercegovina, Crna Gora i Srbija, a na području JLS koje su navedene u gornjoj tabeli.

### Ciljne grupe i korisnici

**Ciljne grupe** projekta Green Kick obuhvataju 60 regionalnih organizacija civilnog društva (OCD), od kojih su neke dio mreže „GEAR“ koja se sastoji od 100 OCD-a. Radi se prvenstveno o organizacijama koje se bave zaštitom okoliša i održivim razvojem, socio-ekonomskim razvojem, te socijalnom zaštitom. Ove organizacije su odabrane putem javnog poziva u svakoj zemlji, uz njihovo dobrovoljno pristupanje potpisivanjem Memoranduma o razumijevanju (MoU), nakon konsultativnih informativnih sastanaka između njih i projektnih partnera. U okviru ovog projekta planiramo dalje jačanje kapaciteta OCD-a iz mreže GEAR, pružajući im dodatnu obuku i konkretne alate za djelovanje u oblasti u kojoj projekt interveniše. Daljim jačanjem kapaciteta, ove organizacije će postati najprikladniji akteri za komunikaciju s lokalnim samoupravama (JLS) i zastupanje potreba građana, što je proces koji namjeravamo implementirati u okviru ove akcije.

U okviru Green Kick projekta je odabrano 15 lokalnih samouprava (JSU) u tri ciljne zemlje, po pet u svakoj zemlji, u skladu s kriterijima javnog poziva i na osnovu pisma namjere njihovih gradonačelnika. Eliminatorni kriteriji za odabir JLS su bili: JLS nema finaliziran SECAP; izražava spremnost za aktivno učešće u predviđenom programu, uključujući aktivno učešće OCD-a i javnosti, te saradnju, kao **i aktivno učešće u takmičenju JLS-a za odabir i dodjelu nagrada za najkvalitetniji SECAP**. Dodatni, ali ne eliminatorni kriteriji su bili: usvojeni Strateški plan razvoja; usvojeni Lokalni akcioni plan za zaštitu okoliša (LEAP) koji uključuje sektor klimatskih promjena; operativni Informacioni sistem za upravljanje energijom (EMIS i sl.); raspoložive ljudske resurse, itd.

**Krajnji korisnici i indirektna ciljna grupa** su građani i OCD-i iz tri ciljne zemlje. Njihov dugoročni benefit, kao rezultat uticaja projekta Green Kick, imat će višestruke efekte. Nakon što se razviju SECAP-i, uključujući definisano učešće javnosti i potrebe građana, te implementaciju projekata (mjera) definisanih planom, građani će postepeno, ali značajno, dobiti zdraviji okoliš (zrak, voda, tlo). Njihove zajednice će postati konkurentnije u privlačenju razvojnih investicija, a usluge javne uprave će postati transparentnije i poboljšane. Iskustvo pokazuje da JLS sa razvijenim SECAP-ima češće učestvuju u specifičnim programima podrške međunarodnih razvojnih agencija kao što su UNDP, GIZ, SIDA, Češka razvojna agencija, itd. Dobar primjer su JLS u Bosni i Hercegovini koje su ranije razvile SECAP-e, te su imale prednost u učešću u projektima međunarodnih agencija za unapređenje energetske efikasnosti i obnovljivih izvora energije u stambenom sektoru.

## Obim posla članova Komisije

**Specifične aktivnosti eksperata u radu Komisije uključuju:**

1. Konsultacije i prikupljanje informacija: Kroz direktne razgovore i komunikaciju sa Ugovornim organom, naručiocem posla, biće obezbijeđeno 15 SECAP-a u elektronskoj formi te blagovremeno dostavljeno koordinatoru Komisije. Sva komunikacija u slučaju potrebe, treba biti i na engleskom jeziku.

2. Na uvodnoj online sesiji će biti predstavljeni svi članovi Komisije kao i članovi partnerskih organizacija (savjetodavna uloga) a na prvoj narednoj radnoj sesiji, članovi Komisije će usaglasiti metodologiju evaluacije, kriterije i način bodovanja i o tome sačiniti izvještaj.

2. Analiza dokumenata: Eksperti će svako iz svog domena izvršiti detaljnu analizu dostavljenih SECAP-a te na osnovu utvrđenih kriterija i načina bodovanja, ocijeniti svaki dokument i o tome sačiniti izvještaj.

3. Na narednoj online sesiji prezentirati konsolidovane rezultate evaluacije i bodovanja te usaglasiti koja su 3 najkvalitetnija SECAP-a.

4. O zaključcima i odlukama Komisije sačiniti izvještaj i isti dostaviti CRP-u.

5. Obezbijediti učešće (koordinator Komisije) na ceremonijama dodjele nagrada/primopredaje nabavljenih roba i opreme u pobjedničkim JLS.

6. Obezbijediti učešće (svi članovi Komisije), u svostvu panelista u okviru završne dvodnevne regionalne konferencije u BiH tokom marta 2026. uz koordinaciju i dogovor sa CRP-om.

Za postizanje gore navedenih rezultata (tačka 2.2) potrebno je provesti navedene aktivnosti uz sljedeću procjenu očekivanog angažmana eksperata:

**Ključni ekspert 1 – Stručnjak za vođenje procesa evaluacije i koordinaciju rada Komisije – 40 ekspert-dana;**

**Ključni ekspert 2 – Stručnjak za strateško planiranje – 30 ekspert-dana;**

**Ključni ekspert 3 – Stručnjak za energetsku efikasnost i obnovljive izvore energije – 30 ekspert-dana;**

**Ključni ekspert 4 – Stručnjak za zaštitu okoliša i lokalni razvoj – 30 ekspert-dana.**

## Projektni menadžment

### Odgovorna osoba

Ispred Ugovornog organa za upravljanje ugovorom/projektom imenovani su projektni menadžer i službenik za nabavke. Nakon potpisivanja Ugovora, CRP će Ugovaraču dostaviti informaciju o svom predstavniku koji će biti direktno odgovoran za komunikaciju i saradnju s predstavnikom Ugovarača, zaduženim za realizaciju usluga iz ovog ugovora.

### Prostori i sredstva koje će osigurati Ugovorni organ i/ili druge strane

U slučaju potrebe za održavanjem sastanaka i drugih susreta u prostorijama Ugovornog organa, biti će obezbijeđen odgovarajući prostor, tehnička oprema (poput projektora, računara, internetske veze), kao i logistička podrška za pripremu i organizaciju događaja. Osim toga, Ugovorni organ će osigurati pristup svim relevantnim dokumentima i informacijama koje su potrebne za realizaciju ugovora, a vezano za realizaciju Green Kick projekta.

# LOGISTIKA I ROKOVI

## Lokacija

Bosna i Hercegovina (kao sjedište Ugovornog organa) i vodećeg partnera u realizaciji Green Kick projekta, uz saradnju sa timovima FORS iz Crne Gore i SMART Kolektiv iz Srbije.

Ugovarači će obavljati svoje zadatke u vlastitim prostorijama, po potrebi u prostorijama Ugovornog organa, te na terenu, kako je navedeno iznad.

## Datum početka i period implementacije

Predviđeni datum početka realizacije Ugovora je oktobar 2025. godine, a okvirni period implementacije ugovora će biti unutar 6 mjeseci od datuma potpisivanja ugovora, završno sa 31. martom 2026. godine.

# ZAHTJEVI

## Osoblje

### Ključni eksperti

Za potrebe ovg Ugovora, kvalifikovani kandidati/ponuđači mogu aplicirati samo na jednu od sljedećih pozicija ključnog eksperta:

* + - **Ključni ekspert 1 –** **Stručnjak za vođenje procesa evaluacije i koordinaciju rada Komisije**

Uloga:

Odgovoran/na za vođenje i koordinaciju rada Komisije, uključujući online sesije (min. 3).

Odgovoran/na da zajedno sa ostalim članovima Komisije izradi metodologiju, kriterije i način bodovanja dokumenata SECAP-a.

Osigurava poštivanje metodologije evaluacije i rokova.

Predstavlja Komisiju u komunikaciji s projektnim timom.

Odgovoran/na za sumiranje i konsolidaciju rezultata evaluacije i ocjenjivanja SECAP-a te izvještaja svih stručnih članova Komisije.

Finalizira zbirni izvještaj o evaluaciji.

Odgovoran/na za komunikaciju između članova Komisije i Naručioca posla/Ugovornog organa.

Učestvuje na ceremoniji dodjele/primopredaje nagrada u 3 pobjedničke JLS u BiH, Crnoj Gori i Srbiji.

Učestvuje kao panelista na završnoj konferenciji u BiH, u dogovoru sa Ugovornim organom.

Kvalifikacije:

* Visoka stručna sprema (VSS), u tehničkim ili društvenim naukama ili srodnim poljima.
* Iskustvo u vođenju multidisciplinarnih timova ili evaluacionih procesa i komisija, koji zahtijevaju dokazane liderske vještine i spremnost preuzimanja odgovornosti i donošenja odluka.
* Poznavanje koncepta SECAP-a, dekarbonizacije i zelene tranzicije te EU klimatsko-energetskih politika.
* Najmanje 5 godina iskustva u razvoju i primjeni metodologija za društvene, ekonomske ili interdisciplinarnu analizu; ili u projektima vezanim za zaštitu okoliša, energetsku politiku, energetsku efikasnost, obnovljive izvore energije, klimatske promjene ili energetsku tranziciju.
* Dokazano iskustvo u dizajniranju kvantitativnih i kvalitativnih strateških dokumenata i planova.
* Iskustvo u radu na projektima koji uključuju složene skupove podataka i multidisciplinarne timove.

Vještine:

* Izražene organizacione i komunikacijske vještine za koordinaciju i vođenje timskog rada.
* Iskustvo rada na međunarodnim ili regionalnim projektima.
* Sposobnost objektivne analize i donošenja odluka.
* Sposobnost definisanja mjerljivih indikatora za praćenje određenih paramentara procesa dekarbonizacije.
* Izvrsne analitičke vještine i sposobnost komparativnih analiza podataka.
* Vještine pisanja metodoloških izvještaja na BHS i engleskom jeziku.
* Poželjno: Iskustvo u evaluaciji i provedbi projekata finansiranih od strane međunarodnih organizacija (npr. EU, UNDP, GIZ, CzDA, SIDA i td.).
* Poželjno: određeno iskustvo u radu s međunarodnim organizacijama na projektima zelene tranzicije i dekarbonizacije, zaštite okoliša ili borbe protiv klimatskih promjena.
* Komunikacijske vještine za saradnju s multidisciplinarnim timom stručnjaka, OCD-ovima i lokalnim zajednicama.
* Tečno znanje engleskog jezika.

Dodatne napomene:

- Svi eksperti trebaju imati sposobnost timskog rada i koordinacije s drugim članovima tima kako bi osigurali koherentnost Komisije.

- Poželjno je da svi eksperti imaju iskustvo u pisanju izvještaja i prezentaciji rezultata (BHS i engleski jezik), različitim sudionicima (npr. vlasti, OCD, donatori, itd.).

* + - **Ključni ekspert 2 – Stručnjak za strateško planiranje**

Uloga:

Odgovoran/na za aktivno učešće u radu Komisije, uključujući online sesije (min. 3).

Odgovoran/na da zajedno sa ostalim članovima Komisije izradi metodologiju, kriterije i način bodovanja dokumenata SECAP-a.

Evaluira usklađenost SECAP-a s lokalnim, nacionalnim i EU strateškim okvirima.

Analizira efektivnost strateško-planskih mehanizama, uključujući usklađenost vizije, ciljeva, programa i politika, te mjera i projekata.

Analizira ciljeve, mjere i indikatore učinka.

Procjenjuje dugoročnu održivost i integraciju akcija u lokalne planove.

Finalizira svoj izvještaj o evaluaciji.

Učestvuje kao panelista na završnoj konferenciji u BiH, u dogovoru sa Ugovornim organom.

Kvalifikacije:

* VSS u tehničkim ili društvenim naukama ili srodnim poljima.
* Najmanje 5 godina iskustva u strateškom planiranju (poželjno u sektoru energije, okoliša ili razvoja).
* Poznavanje EU klimatskih i energetskih strategija i instrumenata (npr. Covenant of Mayors, Green Deal, Fit for 55).
* Najmanje 5 godina iskustva u razvoju i primjeni metodologija za društvena, ekonomska ili interdisciplinarna istraživanja i analize; ili u projektima vezanim za cirkularnu ekonomiju, zaštitu okoliša, energetsku politiku, energetsku efikasnost, obnovljive izvore energije ili energetsku tranziciju.

Vještine:

* Sposobnost analize strateških dokumenata i sinergije između sektora.
* Iskustvo u izradi ili evaluaciji razvojnih strategija ili SECAP-a.
* Poznavanje procesa participativnog planiranja.
* Poželjno: određeno iskustvo u radu s međunarodnim organizacijama na projektima razvojnog planiranja, zelene tranzicije i dekarbonizacije, zaštite okoliša ili borbe protiv klimatskih promjena.
* Komunikacijske vještine za saradnju s multidisciplinarnim timom stručnjaka, OCD-ovima i lokalnim zajednicama.
* Tečno znanje engleskog jezika.

Dodatne napomene:

- Svi eksperti trebaju imati sposobnost timskog rada i koordinacije s drugim članovima tima kako bi osigurali koherentnost Komisije.

- Poželjno je da svi eksperti imaju iskustvo u pisanju izvještaja i prezentaciji rezultata (BHS i engleski jezik), različitim sudionicima (npr. vlasti, OCD, donatori, itd.).

* + - **Ključni ekspert 3 – Stručnjak za energetsku efikasnost i obnovljive izvore energije**

Uloga:

Procjenjuje tehnički kvalitet i izvodivost mjera energetske efikasnosti (EE) i korištenja obnovljivih izvora energije (OIE).

Procjenjuje mjere mitigacije klimatskih promjena.

Analizira kvantitativne podatke o emisijama, uštedama energije i GHG redukcijama.

Vrednuje inovativnost i replikabilnost predloženih rješenja.

Odgovoran/na za analizu podataka SECAP-a, sa aspekta EE i OIE, njihove stručne utemeljenosti i pouzdanosti rezultata.

Odgovoran/na da zajedno sa ostalim članovima Komisije učestvuje u izradi metodologiju, kriterija i načina bodovanja dokumenata SECAP-a.

Odgovoran/na za aktivno učešće u radu Komisije, uključujući online sesije (min. 3).

Odgovoran/na za evaluacije i ocjenjivanja SECAP-a te pripremu izvještaja iz svoga domena.

Učestvuje kao panelista na završnoj konferenciji u BiH, u dogovoru sa Ugovornim organom.

Kvalifikacije:

* VSS u tehničkim naukama (elektrotehnika, građevinarstvo, arhitektura, mašinstvo, energetika, zaštita okoliša, održivi razvoj ili srodne tehničke nauke).
* Minimalno 5 godina iskustva u projektima vezanim za energetske politike, energetsku efikasnost, obnovljive izvore energije ili energetsku tranziciju, projektovanju, implementaciji ili evaluaciji energetskih projekata.

Vještine:

* Iskustvo u radu s energetskim bilansima i GIS/softverskim alatima za energetsko modeliranje.
* Razumijevanje finansijskih aspekata energetskih mjera.
* Iskustvo sa SECAP-ima ili sličnim planovima (npr. LEAP, SEAP).
* Sposobnost definisanja mjerljivih indikatora za evaluaciju energetskih parametara.
* Izvrsne analitičke vještine i sposobnost sinteze podataka u jasne i strukturirane zaključke.
* Komunikacijske vještine za saradnju s multidisciplinarnim timom stručnjaka, OCD-ovima i lokalnim zajednicama.
* Tečno znanje engleskog jezika.

Dodatne napomene:

- Svi eksperti trebaju imati sposobnost timskog rada i koordinacije s drugim članovima tima kako bi osigurali koherentnost Komisije.

- Poželjno je da svi eksperti imaju iskustvo u pisanju izvještaja i prezentaciji rezultata (BHS i engleski jezik), različitim sudionicima (npr. vlasti, OCD, donatori, itd.).

* + - **Ključni ekspert 4 – Stručnjak za zaštitu okoliša i lokalni razvoj**

Uloga:

Analizira ekološke aspekte SECAP-a: uticaj na kvalitet zraka, zemljišta, vode i biodiverzitet.

Vrednuje doprinos lokalnom održivom razvoju i društvenoj uključenosti.

Procjenjuje mjere prilagođavanja klimatskim promjenama.

Odgovoran/na da zajedno sa ostalim članovima Komisije izradi metodologiju, kriterije i način bodovanja dokumenata SECAP-a.

Odgovoran/na za aktivno učešće u radu Komisije, uključujući online sesije (min. 3).

Odgovoran/na za evaluacije i ocjenjivanja SECAP-a te pripremu izvještaja iz svoga domena.

Učestvuje kao panelista na završnoj konferenciji u BiH, u dogovoru sa Ugovornim organom.

Kvalifikacije:

* VSS u tehničkim ili društvenim naukama ili srodnim poljima.
* Iskustvo u procjeni uticaja na okoliš (PUO), klimatskoj adaptaciji i održivom razvoju.
* Poznavanje zakonskog i strateškog okvira zaštite okoliša u regiji i EU.
* Najmanje 5 godina iskustva u razvoju i primjeni metodologija evaluacije projekata iz sektora društvenih, ekonomskih ili interdisciplinarnih oblasti; ili u projektima vezanim za zaštitu okoliša, energetsku politiku, cirkularnu ekonomiju, energetsku efikasnost, obnovljive izvore energije ili energetsku tranziciju.

Vještine:

* Iskustvo u evaluaciji okolišnih komponenti u razvojnim projektima.
* Razumijevanje principa zaštite okoliša, cirkularne ekonomije, zelene infrastrukture i održivog upravljanja resursima.
* Sposobnost procjene socijalne inkluzije i participacije zajednice.
* Izvrsne analitičke vještine i sposobnost sinteze podataka u jasne i strukturirane zaključke.
* Komunikacijske vještine za saradnju s multidisciplinarnim timom stručnjaka, OCD-ovima i lokalnim zajednicama.
* Tečno znanje engleskog jezika.

Dodatne napomene:

- Svi eksperti trebaju imati sposobnost timskog rada i koordinacije s drugim članovima tima kako bi osigurali koherentnost Komisije.

- Poželjno je da svi eksperti imaju iskustvo u pisanju izvještaja i prezentaciji rezultata (BHS i engleski jezik), različitim sudionicima (npr. vlasti, OCD, donatori, itd.).

### Saradnja sa projektnim timom

Kako je navedeno u opisu procesa, na raspolaganju članovima Komisije će biti imenovani predstavnici Green Kick projektnih partnera u svojstvu savjetodavnog tijela, kao i predstavnik EUKI-ja, čija uloga će biti naknadno definisana. Svi eksperti kao i navedeni članovi savjetodavne grupe, moraju biti nezavisni i oslobođeni sukoba interesa u vezi sa odgovornostima koje preuzimaju.

# IZVJEŠTAJI

## Zahtjevi za izvještavanje

Na kraju perioda implementacije zadataka, Ugovarač je obavezan dostaviti sljedeće:

| R.b. | Opis rezultata | Period implementacije relevantnih aktivnosti odnosno krajnji rok za realizaciju rezultata |
| --- | --- | --- |
| 01 | **Definisana metodologija i finalizirana evaluacija, bodovanje i na kraju procesa zajedničkog rada članovi Komisije su izabrali 3 najkvalitetnija SECAP dokumenta;**  Kompletiran izvještaj o radu Komisije sa njihovom odlukom, kao i pojedinačni izvještaji članova Komisije, dostavljeni u elektronskom (x 1 kom.) i printanom (x 1 kom.) formatu na BHS i engleskom jeziku, naručiocu posla CRP-u. | Maksimalno 2 mjeseca od datuma početka realizacije ugovora |
| 02 | Članovi Komisije učestvovali na navedenim projektnim događajima (kako je navedeno u Opisu posla) i svojim ekspertizama i proaktivnim pristupom doprinijeli kvalitetu istih.  U elektronskoj i ostalim pogodnim formama dostavljene prezentacije ili pisani sažetak učešća na panel diskusijama, od strane Ugovarača i odobreni od strane Ugovornog organa. | Maksimalno 6 mjeseci od datuma početka realizacije ugovora |

## Naručilac posla zadržava pravo izmjena navedenih rokova perioda implementacije relevantnih aktivnosti odnosno krajnjeg roka za realizaciju rezultata

## Dostavljanje i odobravanje izvještaja

Jedan primjerak od svake od gore navedenih verzija izvještaja ili prezentacija moraju biti dostavljeni Ugovornom organu, u printanoj verziji, kao i u elektronskoj formi na BHS i engleskom jeziku. Osnov za plaćanja biće dostavljanje navedenih verzija izvještaja ili prezentacija prema Ugovornom organu i odobrenje istih od strane Ugovornog organa.

# MONITORING I EVALUACIJA

## Specijalni zahtjevi

Monitoring i evaluacija uspješnosti realizacije ugovora će se vršiti putem praćenja vremenskog plana realizacije aktivnosti, definiranih u okviru poglavlja 4.2. Obim posla.

* Kvalitet realiziranih rezultata i njihova usklađenost sa zahtjevima ovog dokumenta (Opis posla);